《治渠》
宋代·刘敞

旱久沟畎废，忽雨浸我庐。晨兴不及屦，出门自手锄。

一直复一曲，水流若江湖。蚯蚓为蛟龙，蚁封即丘墟。

生理避燥湿，一室足有馀。人事戒偷安，未能轻须臾。

岂恨规摹小，所伤筋力劬。衰疾实使然，不胜一匹雏。

伊昔论五帝，每嫌尽信书。及兹始欲叹，微禹吾其鱼。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。